Lewis Hine

Lewis Wickes Hine (Oshkosh, Wisconsin, 1874ko irailaren 26a – Dobbs Ferry, New York, 1940ko azaroaren 3a) estatubatuar argazkilari eta soziologoa izan zen. Aro Aurrerakoian eta Depresio Handian lan egin zuen, eta haurren lan-baldintza gogorrei buruzko bere argazkiek Estatu Batuetan lehen lege arautzaileak onartzen lagundu zuten 

Aita goiz hil ondoren, Lewis Hinek lanean hasi behar izan zuen ama eta arrebak ekonomikoki mantentzeko. Aurreztutako diruarekin Chicagoko Unibertsitatean ikasi zuen eta New Yorken irakasle izan zen. Soziologia ere ikasi zuen New Yorkeko Unibertsitatean.

Ellis Islandera iristen ziren etorkinei argazkiak ateratzen hasi zen, eta argazki dokumentala erabili zuen aldaketa sozialerako tresna gisa. 1907an argazkilari lanetan hasi zen Russell Sage Fundazioarentzat eta Pittsburgheko galdategietako langileei argazkiak atera zizkien. 1908an National Child Labor Committee erakundeak kontratatu zuen eta hurrengo hamarkadan haurren lanaren ustiapenari argazkia atera zion.

Lehen Mundu Gerran, Gurutze Gorriaren lanari argazkia atera zion, eta 1920ko eta 1930eko hamarkadetan, berriz, industriako lanari eta Empire State Building-aren eraikuntzari. Ondoren, gobernuarentzat lan egin zuen industriako aldaketak eta horiek enpleguan duten eragina aztertzeko.

 Iruditegia 

 Kanpo estekak 

Kategoria:Wisconsindarrak
Kategoria:Ameriketako Estatu Batuetako argazkilariak
Kategoria:Ameriketako Estatu Batuetako soziologoak